turjo4nis/wikipedia-bn-dump-20250701 huggingface dataset:
জস (চলচ্চিত্র)

জস (ইংরেজি ভাষায়: Jaws জজ়্‌ অর্থাৎ "চোয়াল") ১৯৭৫ সালে মুক্তিপ্রাপ্ত একটি থ্রিলার/হরর চলচ্চিত্র। পিটার বেঞ্চলি রচিত একই নামের উপন্যাস থেকে নির্মিত এই সিনেমার পরিচালক ছিলেন স্টিভেন স্পিলবার্গ। উপন্যাসটি ১৯১৬ সালে জার্সি সমুদ্রতীরে হাঙ্গর আক্রমণের ঘটনার উপর ভিত্তি করে রচিত হয়েছিল। অ্যামিটি দ্বীপের পুলিশ প্রধান সমুদ্র সৈকত বন্ধ করে দেয়ার মাধ্যমে সৈকতে গমনকারী মানুষজনকে একটি বড় শ্বেত হাঙ্গরের হাত থেকে বাঁচনোর চেষ্টা করে। কিন্তু নগর কাউন্সিল চায় সৈকত খোলা রাখার মাধ্যমে ব্যবসায়িক লাভ নিতে। কয়েকটি আক্রমণের পর পুলিশ প্রধান এক সামুদ্রিক জীববিজ্ঞানী ও এক পেশাদার হাঙ্গর শিকারীকে সাথে নিয়ে হাঙ্গরটিকে মারতে যাত্রা করেন।

জসকে চলচ্চিত্রের ইতিহাসে একটি যুগান্তকারী সৃষ্টি হিসেবে আখ্যায়িত করা হয়। এটি গ্রীষ্মকালীন ব্লকবাস্টার চলচ্চিত্রের জনক এবং "হাই কনসেপ্ট" সিনেমাগুলোর মধ্যে অন্যতম। এর ব্যাপক সাফল্যের কারণে বণ্টনকারীরা এটিকে ব্যাপক আকারে ছড়িয়ে দেয় যেমনটি আগে কখনও করা হয়নি। পরের বছর তথা ১৯৭৬ সালের গ্রীষ্মে ওমেন এবং ১৯৭৭ সালের গ্রীষ্মে স্টার ওয়ার্‌স মুক্তি পায়। এর পর অ্যাকশন, অ্যাডভেঞ্চার মুভিগুলো গ্রীষ্মে মুক্তি পেতে শুরু করে। এই ছবির তিনটি সিকুয়েল নির্মাণ করা হয়েছিল যেগুলোর কোনটিতেই স্পিলবার্গ বা বেঞ্চলির অংশগ্রহণ ছিল না। জস ২ (১৯৭৮), জস ৩-ডি (১৯৮৩) এবং জস: দ্য রিভেঞ্জ (১৯৮৭) এর কোনটিই প্রথমটির মত জনপ্রিয়তা অর্জন করতে পারেনি।

কাহিনীর সারাংশ 
হিংস্র হাঙ্গর এর সাথে লড়াই করে বেঁচে নিরাপদে ফিরে আসা !

কাহিনী

চরিত্রসমূহ 
 রয় শেইডার - মার্টিন ব্রডি (পুলিশ প্রধান)
 রিচার্ড ড্রেইফাস - ম্যাট হুপার (সামুদ্রিক জীববিজ্ঞানী)
 রবার্ট শ - কুইন্ট (পেশাদার হাঙ্গর শিকারী)
 লোরেইন গ্রে - এলেন (ব্রডির স্ত্রী)
 মুরে হ্যামিল্টন - ভন (নগরীর মেয়র)

তথ্যসূত্র

বহিঃসংযোগ 

 
 
 
 Jaws at Filmsite.org
 Jaws 30th Anniversary Website
 Jawsmoviearchives.com 
 Jawscollector.com
 The Jaws Board
 A Documentary about the legacy and fans of JAWS
 Roger Ebert's Great Movie review of Jaws 
 Trailer

১৯৭৫-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
স্টিভেন স্পিলবার্গ পরিচালিত চলচ্চিত্র
মার্কিন লোমহর্ষক চলচ্চিত্র
ইউনিভার্সাল পিকচার্সের চলচ্চিত্র
জন উইলিয়ামস সুরারোপিত চলচ্চিত্র
সমুদ্রে ভ্রমণ চলচ্চিত্র
সমুদ্র রোমাঞ্চকর চলচ্চিত্র
শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
১৯৭০-এর দশকের মার্কিন চলচ্চিত্র
১৯৭০-এর দশকের ইংরেজি ভাষার চলচ্চিত্র
১৯৭৪-এর পটভূমিতে চলচ্চিত্র
নৌকার পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
আইম্যাক্স চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিশ্বরেকর্ডধারী
ডেভিড ম্যাকেন্‌জি

ডেভিড ম্যাকেন্‌জি (ইংরেজি ভাষায়: David Mackenzie) (জন্ম: ১০ই মে, ১৯৬৬) স্কটল্যান্ডীয় চলচ্চিত্র পরিচালক। তার ভাই অভিনেতা আলাস্টেয়ার ম্যাকেন্‌জি।

চলচ্চিত্রসমূহ 
 হ্যালাম ফো (২০০৭)
 অ্যাসাইলাম (২০০৫)
 ইয়াং অ্যাডাম (২০০৩)
 দ্য লাস্ট গ্রেট ওয়াইল্ডারনেস (২০০২)

বহিঃসংযোগ 
 
 পরিচালকের জীবনী

স্কটীয় চলচ্চিত্র পরিচালক
১৯৬৬-এ জন্ম
জীবিত ব্যক্তি
হিন্দুস্তানি ব্যাকরণ

আধুনিক মানক হিন্দী ভাষা ভারতের সর্বাধিক প্রচলিত ভাষা। অন্যদিকে উর্দু পাকিস্তানের রাষ্ট্রীয় ভাষা এবং ভারতের একটি তফসিলভুক্ত ভাষা। উচ্চমার্গের শব্দভাণ্ডারে এবং সাংস্কৃতিক দৃষ্টিভঙ্গিতে পার্থক্যের কারণে এই দুইটিকে প্রায়শই আলাদা ভাষা হিসেবে গণ্য করা হয়। কিন্তু ভাষা বিজ্ঞানীগণের মতে, এরা একটি মাত্র হিন্দুস্তানী ভাষার দুইটি প্রমিত রেজিস্টার, অর্থাৎ সামাজিক ও সাংস্কৃতিক প্রয়োজনে বিশেষায়িত ভাষারূপ। দুইটি ভাষাই দিল্লীর খাড়ি বোলি থেকে উৎপত্তি লাভ করেছে। এই দুই ভাষার মধ্যে ব্যাকরণগত দিক থেকে পার্থক্য নেই বললেই চলে। তাই একটি নিবন্ধেই এই দুই ভাষার ব্যাকরণ আলোচিত হল।

রূপমূলতত্ত্ব

বিশেষ্য 
হিন্দি-উর্দু বিশেষ্যের রূপ বচন, লিঙ্গ ও কারকভেদে পরিবর্তিত হয়। হিন্দি-উর্দুতে দুইটি বচন (একবচন ও বহুবচন), দুইটি ব্যাকরণিক লিঙ্গ (পুং ও স্ত্রী) এবং তিনটি কারক (প্রত্যক্ষ, তীর্যক ও সম্বোধন) আছে। কী ধরনের ধ্বনিতে বা অন্ত্যপ্রত্যয়ে গিয়ে শেষ হয়েছে, তার ভিত্তিতে বিশেষ্যগুলিকে দুইটি শ্রেণীতে ভাগ করা যায়- শ্রেণী-১ এবং শ্রেণী-২। শ্রেণী-১-এর বিশেষ্যগুলির একবচন রূপ বিশেষ অন্ত্যপ্রত্যয়ে শেষ হয়। শ্রেণী-২-এর বিশেষ্যগুলির ক্ষেত্রে এটি ঘটে না।

নিচে কারক, বচন ও লিঙ্গভেদে বিশেষ্যের অন্ত্যপ্রত্যয়ের পরিবর্তনের ছক বা প্যারাডাইম (paradigm) দেখানো হয়েছে। হাইফেনযুক্ত অন্ত্যপ্রত্যয়গুলি বিশেষ্যে ইতোমধ্যে অবস্থিত অন্ত্যপ্রত্যয়গুলিকে প্রতিস্থাপিত করে। অন্যদিকে যোগ চিহ্ন দিয়ে চিহ্নিত অন্ত্যপ্রত্যয়গুলি বিশেষ্যের শেষে যুক্ত হয়।

যখনই কোন বিশেষ্যের পরে অনুসর্গ থাকে, তখনই এটির রূপ তীর্যক হয়ে যায়। উদাহরণস্বরূপ, লড়কে কো "ছেলেটিকে", ঘরোঁ মে "ঘরগুলিতে", লড়কিয়োঁ কে সাথ "মেয়েগুলির সাথে", ইত্যাদি।

নিচের সারণিতে উপরের ছকটি কীভাবে শব্দে প্রযুক্ত হয়, তা উদাহরণ দিয়ে দেখানো হল। সারণিতে নিচের শব্দগুলি ব্যবহৃত হয়েছে: 
 পুংলিঙ্গ, শ্রেণী-১, অন্তে -আ: লড়কা "ছেলে", কুয়াঁ "কুয়া" (নাসিক্য) 
 পুংলিঙ্গ, শ্রেণী-২, অন্তে ব্যঞ্জন: সেব "আপেল"
 পুংলিঙ্গ, শ্রেণী-২, অন্তে -অ:মিত্র
 পুংলিঙ্গ, শ্রেণী-২, অন্তে -আ:পিতা
 পুংলিঙ্গ, শ্রেণী-২, অন্তে -ঈ:আদমী "মানুষ" 
 পুংলিঙ্গ, শ্রেণী-২, অন্তে -উ:চাকু
 স্ত্রীলিঙ্গ, শ্রেণী-১, অন্তে -ঈ: লড়কী "মেয়ে"
 স্ত্রীলিঙ্গ, শ্রেণী-১, অন্তে -ই: শক্তি
 স্ত্রীলিঙ্গ, শ্রেণী-১, অন্তে -আ: চিড়িয়া "পাখি", 
 স্ত্রীলিঙ্গ, শ্রেণী-২, অন্তে ব্যঞ্জন:কিতাব "বই", অউরত "মহিলা", 
 স্ত্রীলিঙ্গ, শ্রেণী-২, অন্তে -আ: ভাষা 
 স্ত্রীলিঙ্গ, শ্রেণী-২, অন্তে -উ: বহু "বউ"

  সম্বোধনে একবচনেও প্রযুক্ত
  স্বল্পসংখ্যক পুংলিঙ্গবাচক শব্দের শেষে সর্বদা নাসিক্যীভবন হয়
 ফার্সি-আরবি কৃতঋণ শব্দগুলির শেষে অনুচ্চারিত "হ" থাকলে সেগুলিকে শ্রেণী-১-এর পুং শব্দ গণ্য করা হয়।  তাই বাচ্চা(হ) → বাচ্চা। উর্দু বানানে হ-টি রাখা হয়, হিন্দি বানানে হ রাখা হয় না। 
  ২য় শ্রেণীর বিশেষ্য ঊ এবং ঈ-তে শেষ হলে সাধারণত তা তীর্যক ও সম্বোধন কারকে বহুবচনে অন্ত্যপ্রত্যয়ের আগে উ এবং ই হয়ে যায়।  
  আ-তে শেষ হওয়া কিছু কিছু পুংবাচক শব্দ একবচনে তীর্যক কারকে এবং বহুবচনে প্রত্যক্ষ কারকে পরিবর্তিত হয় না। এগুলিকে তাই শ্রেণী-২-এর শব্দ হিসেবে গণ্য করা হয়। যেমন- পিতা, চাচা, মামা, রাজা। 
 সংস্কৃত থেকে আসা বহু স্ত্রীবাচক শব্দ আ দিয়ে শেষ হয়, যেমন ভাষা, আশা, ইচ্ছা
 কিছু ফার্সি-আরবি কৃতঋণ শব্দে মূল ভাষায় ব্যবহৃত দ্বিবচন ও বহুবচন চিহ্ন অবিকৃত থাকতে পারে, যেমন ওয়ালিদ "বাবা" → ওয়ালিদাইন "বাবা-মা/অভিভাবকগণ"।

তথ্যসূত্র

গ্রন্থ- ও রচনাপঞ্জি 
 .
 .
 .
 

ভাষা অনুযায়ী ব্যাকরণ
হিন্দুস্তানি ভাষা
উর্দু ভাষা
হিন্দি
ভারতের বিপ্লবী স্বাধীনতা আন্দোলন

ভারতের বিপ্লবী স্বাধীনতা আন্দোলন বা ভারতের স্বাধীনতার বিপ্লবী আন্দোলন বা বিপ্লবী আন্দোলন সাধারণ ভাবে গুপ্ত সমিতি দ্বারা পরিচালিত হতো। এই বিপ্লবী আন্দোলন বাংলা, মহারাষ্ট্র ও পাঞ্জাবে গড়ে উঠেছিল।

ঢাকা অনুশীলন সমিতি 
বঙ্গভঙ্গের বিরুদ্ধে ১৯০৫ সালে ঢাকায় বিপিনচন্দ্র পালের জ্বালাময়ী বক্তৃতার পরেই ১৯০৬ সালে ঢাকা সরকারি কলেজের শিক্ষক এবং পরবর্তী সময়ে ঢাকা 'ন্যাশনাল স্কুল' এর প্রতিষ্ঠাতা প্রধান শিক্ষক পুলিনবিহারী দাসের নেতৃত্বে ৮০ জন্য হিন্দু যুবক গঠন করে 'ঢাকা অনুশীলন সমিতি'। অনুশীলন সমিতির প্রতিটি শাখা সম্পূর্ণ স্বাধীন ছিল, তবে অনুশীলন সমিতির সাথে ঢাকার শাখার প্রতিষ্ঠাতা পুলিনবিহারী দাসের সরাসরি সংযোগ ছিল। ভারতবর্ষের প্রখ্যাত ব্রিটিশবিরোধী আন্দোলনকারী যশোরের শচীন্দ্রপ্রসাদ বসু ঢাকা অনুশীলন সমিতির পরিদর্শক ছিলেন।

ধারাবাহিকতা

প্রথম বিশ্বযুদ্ধের আগে

আলিপুর বোমা মামলা

অরবিন্দ ঘোষসহ যুগান্তর দলের কয়েকজন নেতা কলকাতায় বোমা তৈরির কর্মকাণ্ডে জড়িত থাকার অভিযোগে বন্দী হন। কয়েকজন কর্মীকে আন্দামান সেলুলার জেলে পাঠানো হয়।

ডালহৌসী স্কোয়ার বোমা মামলা
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষ্যে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।

তথ্যসূত্র 

ভারতীয় স্বাধীনতার বিপ্লবী আন্দোলন
ভারতবর্ষে ব্রিটিশবিরোধী সশস্ত্র আন্দোলন
ভারতের ইতিহাস
ব্রিটিশ সাম্রাজ্যের বিরুদ্ধে প্রতিরোধ
ভারতের স্বাধীনতা আন্দোলন
সামাজিক আন্দোলনের ইতিহাস
বিউপনিবেশায়ন
ব্রিটিশ ভারত
ভারতের রাজনীতি
ভারতে রাজনৈতিক আন্দোলন
দিল্লী-লাহোর ষড়যন্ত্র

দিল্লী ষড়যন্ত্র মামলা যা দিল্লী-লাহোর ষড়যন্ত্র  হিসেবে ও পরিচিত, যা ১৯১২ সালে ব্রিটিশ ভারতের রাজধানী কলকাতা থেকে নয়া দিল্লীতে স্থানান্তর করার অনুষ্ঠানে ভারতের ভাইসরয় লর্ড হার্ডিঞ্জকে হত্যা করার ষড়যন্ত্র করা হয়েছিল।

লর্ড হার্ডিঞ্জের উপর আক্রমণ ও বিচারে ফাঁসি
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে ভাই বালমুকুন্দ ছাড়াও অপর তিনজন মাস্টার আমীর চাঁদ, অবোধ বিহারী ও বসন্ত বিশ্বাসের ফাঁসির আদেশ কার্যকর করা হয় ১৯১৫ সালের ১১ মে আমবালা জেলের ভেতর।

শোনা যায়, বসন্তকুমার বিশ্বাস সে সময় বয়সের ভিত্তিতে নাবালক ছিলেন। তাই যাতে তার অপরাধের শাস্তি বিন্দুমাত্র না কমানো হয়, ব্রিটিশ সরকার কারচুপি করে বসন্ত বিশ্বাসের ফাইলে তার বয়স দুই বছর বাড়িয়ে তার ফাঁসির ব্যবস্থা করেছিলেন।

তথ্যসূত্র 

ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
১৯১২-এ ভারত
ভারতীয় স্বাধীনতার বিপ্লবী আন্দোলন
চম্পারণ ও খেদা সত্যাগ্রহ

সত্যাগ্রহ (সংস্কৃত: सत्याग्रह) মোহনদাস করমচাঁদ গান্ধীর প্রতিষ্ঠিত একটি দর্শন এবং অহিংস প্রতিরোধের অনুশীলন। ভারতের স্বাধীনতা আন্দোলন মহাত্মা গান্ধীর মাধ্যমে প্রথম সত্যাগ্রহ অনুপ্রেরিত ১৯১৭ এবং ১৯১৮ সালের মধ্যে বিহারের চম্পারণ এবং গুজরাতের খেদা জেলায় হয়েছিল। চম্পারণের সত্যাগ্রহ ছিল প্রথম। তবে 'সত্যাগ্রহ' শব্দ প্রথম ব্যবহার হয় রাওলাট আইন এর বিরুদ্ধে আন্দলনের সময়।

চম্পারণ বিহার এর একটি জেলা। ব্রিটিশ ইস্ট ইন্ডিয়া কোম্পানি এবং পরবর্তীকালে, উপনিবেশ ভারতে ব্রিটিশ সরকার, দশ হাজার এর বেশি চম্পারণের চুক্তিভিত্তিক শ্রমিক, ভূমিদাসদের এবং দরিদ্র কৃষকদের নীল চাষ করতে বাধ্য করে। এই নীল খুব কম দামে চাষিদের থেকে কিনে চিনে রপ্তানি করা হত। নীল চাষে বাধ্য করা, বেশি কর আদায়ের বিরুদ্ধে চম্পারণের কৃষক ১৯১৪ (পিপড়া তে) এবং ১৯১৭ (তুরকাওলিয়া তে) সালে বিদ্রোহ শুরু করে।  সেই সময় রাজকুমার শুক্লা একজন চম্পারণের কৃষক, মোহনদাস করমচাঁদ গান্ধী জী কে চম্পারণে আসার জন্য অনুরোধ করেন, আর তার সাথেই চম্পারণ সত্যাগ্রহ শুরু হয়। ১০ই এপ্রিল ১৯১৭ সালে, গান্ধিজি, সঙ্গে প্রখ্যাত আইনজীবীর একটি দল নিয়ে চম্পারণে আসেন।  সঙ্গে ছিলেন ব্রজকিশোর প্রসাদ, রাজেন্দ্র প্রসাদ, অনুগ্রহ নারায়ণ সিনহা, আচার্য ক্রিপালিনি এবং অন্যান্যরা।

গান্ধিজির অসাধারণ দৃঢ়তার ফলে—
(১) সরকার নীল চাষীদের ওপর সর্বপ্রকার জুলুম বন্ধ করতে বাধ্য হন ।

(২) চম্পারণের কৃষকদের অসন্তোষের কারণ অনুসন্ধানের জন্য সরকার চম্পারণে অনুসন্ধান কমিটি গঠন করতে বাধ্য হন

(৩) গান্ধিজি এই কমিটির সদস্য হ

(৪) তিন কাঠিয়া প্রথা তুলে দেওয়া হয় ।

(৫) বর্ধিত খাজনার ২০%-২৫% হ্রাস করা হয় ।

(৬) নীলকর সাহেবরা চম্পারণ ছেড়ে চলে যায় ।

গান্ধীজীর সমাধান 
যদিও অনেক নাগরিক গ্রুপ পিটিশন এবং প্রকাশিত সম্পাদকীয়তে লেখা শুরু করে। কিন্তু গান্ধিজি অহিংসা ও অসহযোগ সত্যাগ্রহ প্রতিস্তাপন করেন। গান্ধিও জোর দিয়ে বলেন, বিহার কিংবা গুজরাত থেকে স্বরাজ (স্বাধীনতা) বা স্বাধীনতার ধারণা সঞ্চারিত করার চেষ্টা করুন। এটা রাজনৈতিক স্বাধীনতা সম্পর্কে ছিল না. কিন্তু একটি মানবিক বিপর্যয় অভান্তরে কঠোর অবস্থার বিরুদ্ধে বিদ্রোহ। গান্ধী জোর দিয়ে বলেন, সরকারের বিরুদ্ধে অন্য কোন জেলা বা প্রদেশে বিদ্রোহ না হয়। এর ফলে কৃষকেরা খুবই উপকৃত হয়েছিল। তাই এই আন্দোলন ছিল একটি সত্যগ্রহ আন্দোলন।

ভারতের স্বাধীনতা আন্দোলন
দর্শন
গান্ধীবাদ
পূর্ব চম্পারণ জেলা
দি ইন্ডিয়ান সোসিওলজিস্ট

দি ইন্ডিয়ান সোসিওলজিস্ট (The Indian Sociologist (TIS)) ছিল একটি জাতীয়তাবাদী পত্রিকা যা লন্ডন থেকে প্রকাশিত হতো। এটির উপশিরোনাম ছিল  স্বাধীনতা, এবং রাজনৈতিক, সামাজিক এবং ধর্মীয় সংস্কারের একটি সংঘ।

'দি ইন্ডিয়ান সোসিওলজিস্ট' পত্রিকার সম্পাদক ছিলেন স্বামী কৃষ্ণবর্মা। তিনি ১৯০৫ থেকে ১৯১৪ এবং ১৯২০ থেকে ১৯২২ পর্যন্ত এটি সম্পাদনা করেন। এটি ১৯০৭ সাল পর্যন্ত লন্ডনে প্রকাশিত হত। সে বছর কৃষ্ণবর্মা প্যারিসে স্থানান্তরিত হলে জুন ১৯০৭ সাল থেকে প্যারিস থেকে বের হত যদিও ঠিকানা পরিবর্তনের কথা সেপ্টেম্বর সংখ্যার আগে প্রকাশিত হয় না।

তথ্যসূত্র 

ভারতের স্বাধীনতা আন্দোলন
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলনের সাহিত্য
বারদোলি সত্যাগ্রহ

বারদোলি সত্যাগ্রহ বলা হয়। এটি ভারতের স্বাধীনতা আন্দোলনের গুরুত্বপূর্ণ অংশ। বল্লভভাই প্যাটেল সত্যাগ্রহটির নেতৃত্ব  দিয়েছিলেন, এবং সত্যাগ্রহটি সফল হয়াতে তিনি স্বাধীনতা আন্দোলনের একজন প্রধান নেতা হিসেবে গণ্য হন।

তথ্যসূত্র 

ভারতের স্বাধীনতা আন্দোলন
সাইমন কমিশন

সাইমন কমিশন বা ইন্ডিয়ান স্ট্যাটু্টরি কমিশন রিপোর্ট বা ভারতীয় সাংবিধানিক কমিশন ছিল ব্রিটিশ পার্লামেন্টের সাতজন সদসবৃন্দের দ্বারা গঠিত কমিশন যারা ১৯২৭ সালে ভারতের সংবিধানিক পুনর্গঠন অধ্যয়ন করতে এসেছিলেন। ভারতে ভারতীয় সমস্যাবলি অনুসন্ধান করে শাসনতান্ত্রিক সংস্কার সম্পর্কে প্রতিবেদন পেশ করার জন্য এই কমিশন গঠন করা হয়েছিল (১৯২৭)। এই কমিশন ছিল সরকার ও বিরোধীদলীয় আটজন সংসদ সদস্য নিয়ে গঠিত একটি সংসদীয় কমিশন। সভাপতি স্যার জন সাইমনের নামানুসারে এ কমিশন সাইমন কমিশন নামেও পরিচিত।  কাজী নজরুল ইসলাম সাইমন কমিশনের রিপোর্ট নামে ব্যাঙ্গাত্মক একটি কবিতা লিখেন। ১৯২৮ সালের ৩০ অক্টোবর, লালা লাজপত রায় সাইমন কমিশনের বিরুদ্ধে অনুষ্ঠিত প্রদর্শনীতে অংশগ্রহণ করেন। সেখানে তিনি পুলিশের লাঠি চার্জে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধ্বংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সালের ১৭ নভেম্বর তাঁর মৃত্যু হয়।

১৯১৯ খ্রিস্টাব্দে ব্রিটিশ সরকার যে সংস্কার আইন প্রবর্তন করেছিলেন তা উদ্দেশ্য পূরণে ব্যর্থ হয়। তারপর একের পর এক আন্দোলনে ভারতীয় রাজনীতি আবর্তিত হয়। অসহযোগ আন্দোলনের তীব্রতা এবং স্বরাজ্য দলের কর্মসূচি ব্রিটিশ সরকারকে যথেষ্ট ভাবিয়ে তুলেছিল । এই অবস্থায় ব্রিটিশ সরকার ভারতীয়দের দাবিদাওয়া ও অসন্তোষের মূল কারণগুলি অনুসন্ধানের জন্য একটি কমিশন গঠন করেন। ইংল্যান্ডের উদারনৈতিক নেতা ও প্রখ্যাত সংবিধানবিশেষজ্ঞ ও লেফটেন্যান্ট গভর্নর জেনারেল স্যার জন সাইমনের নেতৃত্বে এই কমিশন গঠিত হয়েছিল বলে এটি সাইমন কমিশন নামে পরিচিত । এই কমিশনের সাতজন সদস্যই শ্বেতাঙ্গ এবং ব্রিটিশ পার্লামেন্টের সদস্য ছিলেন । সাইমন কমিশনের বিশিষ্ট সদস্যরা হলেন লর্ড স্ট্র্যাথকোনা, ভাইকাউন্ট বার্নহ্যাম, কর্নেল স্টিফেন ওয়েলিস, লেনফক্স, মেজর এটলি ও এডওয়ার্ড ক্যারোগান। সাইমন কমিশন ভারতে আসেন ১৯২৭ খ্রিস্টাব্দে। তখন ভারতের গভর্নর জেনারেল ছিলেন লর্ড আর্উইন (১৯২৬-১৯৩১)। এই কমিশনকে হোয়াইট কমিশন বলা হয়, কারণ এখানে সমস্ত সদস্যরা সাদা চামড়ার মানুষ ছিলেন। কোনো ভারতীয় প্রতিনিধিকে এই কমিশনে সদস্য হিসেবে না নেওয়ায় ভারতীয়রা এটিকে বয়কট করেন।

তথ্যসূত্র

১৯২৭-এ ভারত
১৯২৮-এ ভারত
ভারতের স্বাধীনতা আন্দোলন
নেহরু রিপোর্ট

নেহরু রিপোর্ট(১৯২৮) ছিল একটি স্মারকলিপি যা নতুন স্বায়ত্ত শাসনের জন্য ভারতের সংবিধান রূপলেখা। এইটি প্রস্তুত করা হয়েছিল সমস্ত দলের অধিবেশনের মাধ্যমে। মতিলাল নেহরুর নেতৃত্বে কংগ্রেস এই প্রস্তাবনাটি উপস্থাপন করে। দুইজন মুসলিম সহ এই কমিটিটিতে নয় জন অন্যান্য সদসবৃন্দ ছিল। তেজ বাহাদুর সপ্রু ছিলেন তাদের মধ্যে অন্যতম।
নেহরু রিপোর্টে প্রস্তাবিত কয়েকটি গুরুত্বপূর্ণ সুপারিশ-
কঃ কেন্দ্রে দ্বি-কক্ষ বিশিষ্ট আইন সভা প্রবর্তন করতে হবে।
খঃ হিন্দু-মুসলিমদের একই সাথে যুক্ত নির্বাচন দিতে হবে।
গঃ ১৯ টি মৌলিক অধিকার উল্লেখ করে তা রক্ষা করার দাবি জানানো হয়।
ঘঃ সর্বোচ্চ আদালত গঠন করতে হবে।
ঙঃ প্রতিরক্ষা পরিষদ গঠন করতে হবে।
চঃ প্রাদেশিক স্বায়ত্বশাসন দিতে হবে।
ছঃ গভর্নর জেনারেল ব্রিটিশ রানী দ্বারা নির্বাচিত হলেও কেন্দ্রীয় পরিষদের সাথে পরামর্শক্রমে শাসনব্যবস্থা পরিচালনা করবেন।
জঃ সার্বজনীন ভোটাধিকার নিশ্চিত করতে হবে।

১৯২৮-এ ভারত
ভারতের স্বাধীনতা আন্দোলন
শ্যামল ছায়া

শ্যামল ছায়া ২০০৪ সালের বাংলাদেশী যুদ্ধভিত্তিক নাট্য চলচ্চিত্র। বাংলাদেশের স্বাধীনতা যুদ্ধের উপর ভিত্তি করে নির্মিত চলচ্চিত্রটি রচনা ও পরিচালনা করেছেন হুমায়ূন আহমেদ। অভিনয়ে ছিলেন মেহের আফরোজ শাওন, রিয়াজ, হুমায়ুন ফরীদি, আহমেদ রুবেল, শিমুল প্রমুখ। এটি ২০০৬ সালে ৭৮তম একাডেমি পুরস্কার আয়োজনে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত দ্বিতীয় চলচ্চিত্র। যদিও এটি মূল অস্কারে মনোনীত হয়নি।

কাহিনিসংক্ষেপ
১৯৭১ সালের মার্চে বাংলাদেশের স্বাধীনতা যুদ্ধ শুরু হয়। সারা দেশে যুদ্ধ ছড়িয়ে পড়ায় অনেকেই নিরাপদ আশ্রয়ের সন্ধানে ছুটে বেড়াতে থাকেন। এমনই একদল আশ্রয় সন্ধানীর পলায়ণের কাহিনি নিয়ে চলচ্চিত্রটি নির্মিত হয়েছে। এক দল মানুষ একটি ইঞ্জিনচালিত নৌকায় করে নিরাপদ গন্তব্যের পানে ছুটছেন যদিও তাঁরা নিশ্চিত নন, নিরাপত্তা কোথায় পাওয়া যাবে।

অভিনয়ে

আরো দেখুন
 শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য বাংলাদেশী নিবেদন

বহিঃসংযোগ 

২০০৪-এর চলচ্চিত্র
২০০০-এর দশকের নাট্য চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশের স্বাধীনতা যুদ্ধের চলচ্চিত্র
হুমায়ূন আহমেদ পরিচালিত চলচ্চিত্র
ইমপ্রেস টেলিফিল্মের চলচ্চিত্র
বাংলাদেশী উপন্যাস অবলম্বনে চলচ্চিত্র
২০০০-এর দশকের যুদ্ধভিত্তিক নাট্য চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী যুদ্ধভিত্তিক নাট্য চলচ্চিত্র
১৯৭১-এর পটভূমিতে চলচ্চিত্র
ওএফডিএম

অর্থোগোনাল ফ্রিকুয়েন্সি-ডিভিশন মাল্টিপ্লেক্সিং (ওএফডিএম) একটি ফ্রিকুয়েন্সি-ডিভিশন মাল্টিপ্লেক্সিং (এফডিএম) পদ্ধতি যেটি ডিজিটাল বহু-বাহক মডুলেশনে ব্যবহৃত হয়। অনেক কাছাকাছি মানের অনুভুমিক সাব-ক্যারিয়ার বা বাহক তরঙ্গকে তথ্য সম্প্রচারের কাজে ব্যবহার করা হয়। প্রতিটি সাব-ক্যারিয়ারের জন্য একটি করে হিসেবে তথ্যকে কয়েকটি সমান্তরাল ডাটা স্ট্রিম বা চ্যানেলে ভাগ করা হয়। প্রতিটি আলাদা সাব-ক্যারিয়ারকে প্রচলিত মডুলেশন পদ্ধতি (যেমন কোয়াড্রেচার অ্যামপ্লিচুড মডুলেশন বা ফেজ শিফট কিইং) অনুযায়ী তুলনামূলক কম সংকেত হারে প্রেরণ করা হয় যাতে মোট তথ্য হার একক-বাহক মডুলেশনের সমান থাকে।

প্রশস্ত ব্যান্ড ডিজিটাল যোগাযোগব্যবস্থায় ওএফডিএম জনপ্রিয় একটি পদ্ধতিতে পরিনত হয়েছে। তারবিহীন অথবা তারযুক্ত দুই মাধ্যমেই ডিজিটাল টেলিভিশন ও অডিও সম্প্রচার, তারবিহীন নেটওয়ার্কিং ও ব্রডব্যান্ড ইন্টারনেট সংযোগে এই পদ্ধতি ব্যবহৃত হচ্ছে।

একক-বাহক পদ্ধতির বদলে ওএফডিএম-এর সুবিধা হচ্ছে এটি চ্যানেলের বিরুপ অবস্থা যেমনঃ তামার তারে উচ্চ কম্পাঙ্কের তরঙ্গের অ্যাটেনুয়েশন, মাল্টিপাথের কারণে কোন নির্দিষ্ট কম্পাঙ্কের ফেডিং ইত্যাদি জটিল কোন ইকুয়ালাইজেশন ফিল্টার ছাড়াই মোকাবিলা করতে পারে। এসব ইকুয়ালাইজেশন সহজতর কারণ ওএফডিএমকে বেশি গতির একক কম্পাঙ্কের ওয়াইডব্যান্ড সংকেত হিসেবে না দেখে কম গতির অনেকগুলো কম্পাঙ্কের ন্যারোব্যান্ড সংকেত হিসেবে বিবেচনা করা হয়। দুটি কম্পাঙ্কের মাঝের গার্ড ইন্টারভ্যাল বা বিরতি থাকে যার মাধ্যমে ইন্টারসিম্বল ইন্টারফেরেন্স কমানো যায়। একক কম্পাঙ্কের নেটওয়ার্কেও ওএফডিএম-এ ব্যবহার করা যেতে পারে। ওএফডিএম দুটি মাদ্ধমে সম্পূর্ণ হয়ে থাকে, রেডিও তরঙ্গ ও অপটিকাল অয়ার। এ পদ্ধতিতে রেডিও তরঙ্গের তুলনায় অপটিকাল অয়ার এর মাদ্ধমে ডাটা ট্র্যান্সফার অধিকতর নিরাপদ। রেডিও তরঙ্গ ও অপটিকাল অয়ার দুই পদ্ধতির মদ্ধে মূল পার্থক্য ট্রান্সমিটার ও রিসিভার এর।

মাল্টিপ্লেক্সিং
রেডিও মডুলেশন মোড
টেলিযোগাযোগ প্রযুক্তি
ফ্রিকুয়েন্সি-ডিভিশন মাল্টিপ্লেক্সিং

ফ্রিকুয়েন্সি-ডিভিশন মাল্টিপ্লেক্সিং (এফডিএম) একধরনের সিগন্যাল মাল্টিপ্লেক্সিং ব্যবস্থা যেখানে একাধিক বেজব্যান্ড সংকেতকে ভিন্ন ভিন্ন ফ্রিকুয়েন্সির বাহক তরঙ্গের সাথে মডুলেশন করা হয় এবং একসাথে যোগ করে মূল সংকেত তৈরি করা হয়।

তথ্যসূত্র

মাল্টিপ্লেক্সিং
টেলিযোগাযোগ প্রযুক্তি

es:Multiplexación por división de frecuencia
he:FDM
hu:Frekvenciaosztásos multiplexálás
it:Frequency Division Multiplexing
ja:周波数分割多重化
sk:Frekvenčný multiplex
sv:Frekvensmultiplex
zh:FDM
আলফোনসো কুয়ারোন

আলফোনসো কুয়ারোন (স্পেনীয় ভাষায়: Alfonso Cuarón Orozco) হলেন একজন মেক্সিকান চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক এবং চলচ্চিত্র সম্পাদক। তার সর্বাধিক পরিচিত চলচ্চিত্রসমূহ হল ই তু মামা তামবিয়েন (২০০১), হ্যারি পটার অ্যান্ড দ্য প্রিজনার অব আজকাবান (২০০৪), চিলড্রেন অব মেন (২০০৬), গ্র্যাভিটি (২০১৩) এবং রোমা (২০১৮)। তিনি গ্র্যাভিটি ও রোমা চলচ্চিত্রের জন্য দুইবার শ্রেষ্ঠ পরিচালনা বিভাগে অস্কার লাভ করেন। তিনি প্রথম লাতিন আমেরিকান পরিচালক হিসেবে অস্কার জয় করেন।

প্রারম্ভিক জীবন 
আলফোনসো কুয়ারোন ওরোস্কো ১৯৬১ সালের ২৮শে নভেম্বর মেক্সিকো সিটিতে জন্মগ্রহণ করেন। তার পিতা আলফ্রেদো কুয়ারোন একজন তেজস্ক্রিয় পদার্থবিদ, যিনি জাতিসংঘের আন্তর্জাতিক পরমাণু শক্তি এজেন্সিতে কর্মরত ছিলেন। তার দুই ভাই রয়েছে, কার্লোস একজন চলচ্চিত্র নির্মাতা এবং আলফ্রেদো সংরক্ষণ জীববিজ্ঞানী। কুয়ারোন ন্যাশনাল অটোনোমাস ইউনিভার্সিটি অব মেক্সিকো (ইউএনএএম)-এ দর্শন বিষয়ে এবং এই বিশ্ববিদ্যালয়ের সেন্ত্রো ইউনিভারসিতারিও দে এস্তুদিওস সিনেমাতোগ্রাফিকোস (সিইউইসি)-এ চলচ্চিত্র নির্মাণ বিষয়ে অধ্যয়ন করেন। সেখানে তিনি পরিচালক কার্লোস মারকোভিচ ও চিত্রগ্রাহক এমানুয়েল লুবেজকির সাথে পরিচিত হন এবং তাদের সাথে মিলে তিনি তার প্রথম স্বল্পদৈর্ঘ্য চলচ্চিত্র ভেনজেন্স ইজ মাইন নির্মাণ করেন।

চলচ্চিত্রের তালিকা

পূর্ণদৈর্ঘ্য চলচ্চিত্র

স্বল্পদৈর্ঘ্য চলচ্চিত্র 
 Who's He Anyway (১৯৮৩)
 Vengeance Is Mine (১৯৮৩) সহ-পরিচালক
 Cuarteto para el fin del tiempo (১৯৮৩)
 Paris, je t'aime (২০০৬)
 The Shock Doctrine (২০০৭)

প্রামাণ্য চিত্র 
 The Possibility of Hope (২০০৬) স্বল্পদৈর্ঘ্য

টেলিভিশন 
 Hora Marcada (১৯৮৬) (কয়েকটি পর্ব)
 Fallen Angels (১৯৯৩) (দুটি পর্ব)

তথ্যসূত্র

বহিঃসংযোগ 
 
 

১৯৬১-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
স্পেনীয় ভাষার চলচ্চিত্র পরিচালক
মেক্সিকীয় চলচ্চিত্র পরিচালক
মেক্সিকীয় চলচ্চিত্র প্রযোজক
মেক্সিকীয় চিত্রনাট্য লেখক
মেক্সিকো সিটির ব্যক্তি
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
ডিরেক্টরস গিল্ড অব আমেরিকা পুরস্কার বিজয়ী
শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
বিজ্ঞান কল্পকাহিনী চলচ্চিত্র পরিচালক
স্পেনীয় বংশোদ্ভূত মেক্সিকান ব্যক্তি
পূর্ণ স্বরাজ

পূর্ণ স্বরাজ জানুয়ারি ২৬, ১৯৩০ সালে ভারতীয় জাতীয়তাবাদী নেতারা ভারতের জাতীয় কংগ্রেসের মাধ্যমে ব্রিটিশ সাম্রাজ্য থেকে ভারতীয় স্বাধীনতা আন্দোলনে পূর্ণ স্বরাজ দাবি করেন। ডিসেম্বর ৩১, ১৯২৯ সালে লাহোরে কংগ্রেস প্রেসিডেন্ট জওহরলাল নেহরু ভারতের পতাকা উত্তোলন করেন এবং কংগ্রেস ২৬শে জানুয়ারি দিনটিকে স্বাধীনতা দিবস হিসাবে ঘোষণা করে। এইজন্যই ২৬শে জানুয়ারি ১৯৫০ সালে ভারতের সংবিধান কার্যকর করা হয় এবং প্রজাতন্ত্র দিবস হিসাবে পালন করা হয়।

তথ্যসূত্র 

স্বাধীনতার ঘোষণা
ভারতের স্বাধীনতা আন্দোলন
লাহোরের ইতিহাস
লর্ড লুই মাউন্টব্যাটেন

লর্ড লুই মাউন্টব্যাটেন (২৫ জুন ১৯০০–২৭ আগস্ট ১৯৭৯) ব্রিটিশ নৌ বাহিনী অফিসার ও রানী দ্বিতীয় এলিজাবেথ-এর স্বামী প্রিন্স ফিলিপের মামা। ব্রিটিশ রাজপরিবারের সঙ্গে তার সম্পর্ক ছিল। এক ঐতিহাসিক সন্ধিক্ষণে ব্রিটিশ সরকার তাকে ভারতের গভর্নর জেনারেল করে পাঠায়।

প্রারম্ভিক জীবন
১৯০০ সালে তার জন্ম৷ তার কোন রাজনৈতিক উচ্চাশা ছিল না। পড়াশোনা শেষ করে তিনি নৌবাহিনীতে যোগদান করেন এবং নৌবাহিনীর উচ্চতম পদে পৌঁছেছিলেন। দ্বিতীয় বিশ্বযুদ্ধে মিত্রপক্ষের দক্ষিণ পূর্ব এশিয়া কমান্ডের প্রধান নৌসেনাপতি ছিলেন।

পূর্ব ভারত সম্পর্কে
মাউন্টব্যাটেন এর চিঠিতে লেখা ছিল, পূর্ব ভারতে  দুনিয়ার অন্যতম পাহাড়ি শহর, থাকার কষ্ট হবে না। অর্থাৎ দার্জিলিং শহরকে বোঝাচ্ছেন!

ভারতবর্ষের স্বাধীনতায়
দ্বিতীয় বিশ্বযুদ্ধের পরে ১৯৪৬ সালে যুক্তরাজ্যের সরকারি অর্থভাণ্ডার নিঃশেষিত হয়ে গিয়েছিল। সেই সময়কার সদ্য নির্বাচিত লেবার সরকার মনে করে ক্রমে অস্থির হয়ে ওঠা ভারতের উপর নিয়ন্ত্রণ বজায় রাখার ক্ষেত্রে ব্রিটেনের জনসাধারণের সমর্থন পাওয়া যাবে না। এ ব্যাপারে আন্তর্জাতিক সাহায্য পাওয়াও দুষ্কর হবে। ১৯৪৭-এর ফেব্রুয়ারি যুক্তরাজ্যের প্রধানমন্ত্রী ক্লিমেন্ট অ্যাটলি ঘোষণা করেন ১৯৪৮-এর জুনে ব্রিটিশ সরকার ভারতের পূর্ণ স্বাধীনতা দেবে। ভাইসরয় মাউন্টব্যাটেন নাকি দাঙ্গা থামাতে অসমর্থ ব্রিটিশ বাহিনীর অক্ষমতার কথা মাথায় রেখে ক্ষমতা হস্তান্তরের তারিখটি সাত মাস এগিয়ে আনেন। দ্বিতীয় বিশ্বযুদ্ধে জাপানের আত্মসমর্পণের দ্বিতীয় বর্ষপূর্তির তারিখ ১৫ অগস্ট বাছেন।

মৃত্যু

মাউন্টব্যাটেন ১৯৭৯ সালের ২৭ আগস্ট আয়ারল্যান্ডের ডোনেগাল বে-তে তার নৌযানে এক বিস্ফোরণে নিহত হন।

তথ্যসূত্র 

ভারতের গভর্নর জেনারেল
ভারতবর্ষের বড়লাট
ভারতে ব্রিটিশ শাসন
ব্রিটিশ ঔপনিবেশিক প্রশাসক
ব্রিটিশ সাম্রাজ্য
ভারতে ইউরোপীয় শাসন
ভারতের ইতিহাস
পাকিস্তানের ইতিহাস
বাংলাদেশের ইতিহাস
মিয়ানমারের ইতিহাস
আফগানিস্তানের ইতিহাস
১৯০০-এ জন্ম
১৯৭৯-এ মৃত্যু
১৯৪০-এর দশকে ব্রিটিশ ভারত
ক্রাইস্ট কলেজ, কেমব্রিজের প্রাক্তন শিক্ষার্থী
গুপ্তহত্যার শিকার সামরিক কর্মকর্তা
দ্বিতীয় বিশ্বযুদ্ধে ব্রিটিশ সাম্রাজ্য
দ্বিতীয় বিশ্বযুদ্ধে বার্মা
ডিস্টিংগুইসড সার্ভিস অর্ডার কোম্পানিয়ন্স
জার্মান বংশোদ্ভূত ইংরেজ ব্যক্তি
খুনের শিকার পুরুষ
ভারত বিভাজন
ভারতের ভাইসরয়
পতাকা নকশাকার
মাউন্টব্যাটেন পরিবার
যুক্তরাজ্যের প্রিভি কাউন্সিলের সদস্য
লর্ড অফ অ্যাডমিরালটি
১৯৭৯-এ গুপ্তহত্যার শিকার রাজনীতিবিদ
হাইরাম বিঙাম

হাইরাম বিঙাম (ইংরেজি: Hiram Bingham হায়্‌রাম্‌ বিঙাম্‌, পূর্বে ৩য় হাইরাম বিঙাম নামেও পরিচিত) ছিলেন (নভেম্বর ১৯, ১৮৭৫ - জুন ৬, ১৯৫৬) একজন মার্কিন শিক্ষাবিদ, অভিযাত্রী এবং গবেষক। তিনি ১৯১১ সালে ইনকাদের দুর্গনগরী মাচু পিচুর ধ্বংসাবশেষ আবিষ্কার করেন। পরবর্তীতে বিঙাম কানেটিকাট রাজ্যের গভর্নর এবং মার্কিন যুক্তরাষ্ট্রের একজন সিনেট সদস্য হিসাবে দায়িত্ব পালন করেন।

মার্কিন পর্যটক
মার্কিন শিক্ষাবিদ
মার্কিন অভিযাত্রী
১৮৭৫-এ জন্ম
১৯৫৬-এ মৃত্যু
মার্কিন যুক্তরাষ্ট্রের সেনা কর্মকর্তা
২০শ শতাব্দীর মার্কিন ইতিহাসবিদ
২০শ শতাব্দীর মার্কিন পুরুষ লেখক
হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
প্রিন্সটন বিশ্ববিদ্যালয়ের শিক্ষক
ইয়েল বিশ্ববিদ্যালয়ের শিক্ষক